stanford-oval/wikipedia huggingface dataset:
ג'ייסון ריטר
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1999 | החברים של ממפורד | מרטין ברוקט |  |
| 2002 | חיזור מגונה | רנדי |  |
| 2003 | פרדי נגד ג'ייסון | וויל רולינס |  |
| 2004 | בקול גדול | פול פלטשר |  |
| 2005 | Perceptions | מייקל |  |
| 2005 | סיפורים קצרים על אהבה | אוטיס |  |
| 2005 | Our Very Own | קלנסי וויטפילד |  |
| 2006 | Lenexa, 1 Mile | שון היקי |  |
| 2006 | איש הקש | בחור בבר #2 |  |
| 2007 | חינוכו של צ'ארלי בנקס | מיק לירי |  |
| 2008 | העסקה | לינול טרוויץ |  |
| 2008 | Good Dick | מוכרת בספריית וידאו | גם מפיק |
| 2008 | W. | ג'ב בוש |  |
| 2009 | The Perfect Age of Rock 'n' Roll | אריק ג'נסון |  |
| 2009 | Oh My Soul |   | מפיק בפועל |
| 2009 | Peter and Vandy | פיטר |  |
| 2010 | הארץ היבשה | מייקל |  |
| 2010 | Morning | פקיד קבלה במלון |  |
| 2011 | תיק של פטישים | בנג'מין פלאט |  |
| 2011 | המשפחה המושלמת | פרנקי קלירי ג'וניור |  |
| 2011 | The Brooklyn Brothers Beat the Best‏ | קייל |  |
| 2012 | דוגמיות חינם | וואלי |  |
| 2013 | I Am I | ג'ונתן |  |
| 2013 | The Big Ask | אוון |  |
| 2013 | חיים כפולים | טים |  |
| 2013 | סוף האהבה | ג'ייסון |  |
| 2014 | Hits | ג'וליאן |  |
| 2014 | Wild Canaries | דמיאן אנדרס |  |
| 2014 | תמיד יהיה לנו את וודסטוק | גארט |  |
| 2014 | אודות אלכס | אלכס |  |
| 2014 | 7 דקות | מייק |  |
| 2014 | כמו שאת | וויל |  |
| 2014 | לעולם לא תהיה לנו את פריז | קורט |  |
| 2015 | The Steps | ג'ף |  |
| 2015 | Embers | בחור |  |
| 2015 | אמא מתערבת | ג'ייקוב |  |
| 2015 | Always Worthy | ג'ף פרדריק |  |
| 2016 | The Intervention | מאט |  |
| 2016 | קרי פילבי | מאט |  |
| 2017 | The Labyrinth | אשר |  |
| 2017 | Bitch | ביל הארט |  |
| 2018 | הסיפור | ויליאם פי. "ביל" אלנס |  |
| 2019 | לשבור את הקרח 2 | ריידר | דיבוב |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1990 | החולם של עוץ: הסיפור של ל. פרנק באום | הארי ניל באום | סרט טלוויזיה של NBC |
| 1999 | ימי חיינו | טוד | TBA |
| 1999 | לא לבושה | אלן | תפקיד ראשי (עונה 3) |
| 2001 | חוק וסדר | ניק סימס | פרק: "Teenage Wasteland" |
| 2002 | האק | טדי גריפין | פרק: "My Brother's Keeper" |
| 2003 | חוק וסדר: מדור מיוחד | בילי בקר | פרק: "Dominance" |
| 2005-2003 | ג'ואן מארקדיה | קווין ג'ירארדי | תפקיד ראשי; (2 עונות); 45 פרקים |
| 2007-2006 | הכיתה | איתן האס | תפקיד ראשי; 19 פרקים |
| 2007 | ראגרטס כבר גדולים | מר פיסק | דיבוב; פרק: "What's Love Got to do With That?" |
| 2009 | WWII in HD | ג'ק יוסאן | דיבוב; מיני-סדרה (2 פרקים) |
| 2009 | רחמים | גייב טיילר | פרק: "Some of Us Have Been to the Desert" |
| 2011-2010 | האירוע | שון ווקר | תפקיד ראשי; 22 פרקים |
| 2014-2010 | הורים במשרה מלאה (אנ') | מארק סייר | 32 פרקים מועמד פרס אמי לבידור בפריים טיים לשחקן אורח בסדרת דרמה (אנ') |
| 2016-2012 | גרוויטי פולס | דיפר פיינס | דיבוב; 40 פרקים |
| 2013 | רובוט צ'יקן | ריינדיר / סמל | דיבוב; פרק: "Born Again Virgin Christmas Special" |
| 2013 | Ghost Ghirls | בראד וויצ'וביץ' | סדרת רשת; 2 פרקים |
| 2013 | קרא לי משוגעת | ברוס | סרט טלוויזיה של Lifetime |
| 2018-2013 | היסטוריה שתויה | אורוויל רייט / ג'ון בארי / דמויות שונות | 8 פרקים |
| 2014 | מבוקש | סימון לי | פרק: "Prophets" |
| 2014 | קיי ופיל | לקוח | פרק: "Concussion Quarterback" |
| 2014 | Garfunkel and Oates | ג'ייסון | פרק: "Maturity" |
| 2016-2015 | בנות | סקוט | 5 פרקים |
| 2018-2015 | Another Period | פרדריק | תפקיד ראשי; (3 עונות); 26 פרקים |
| 2016 | וונדר מציל את העולם | סקיפר | דיבוב; פרק: "The Cartoon" |
| 2016 | גוליית | הסוכן פארלי | 3 פרקים |
| 2016 | בנות גילמור: שנה בחייהן | ביל | פרק: "Fall" |
| 2017 | ארוכה הדרך הביתה (אנ') | טרוי דנומי | תפקיד ראשי; 8 פרקים |
| 2017 | Tales of Titans | בלוז טרוולר | תפקיד ראשי; 8 פרקים מועמדויות: פרס אמי לשחקן מצטיין בסדרה קצרה - קומדיה או דרמה (2017) |
| 2018-2017 | Kevin (Probably) Saves the World | קווין פין | תפקיד ראשי; 16 פרקים |
| 2018-2017 | האקדמיה של סקיילנדרס | ספיירו האפל | דיבוב; 12 פרקים |
| 2018 | Us & Them | גווין שיפמן | תפקיד ראשי; 7 פרקים (במקור תוכנן לעלות ברשת FOX בעונת השידורים של 2014-2013) |
| 2019 | Quest | מייקל | סדרת רשת; תפקיד ראשי; 8 פרקים |
| 2020-2019 | מיליון דברים קטנים | אריק | 9 פרקים |
| 2019–2022 | איך לגדל גיבור-על (אנ') | פאט רולינס | תפקיד ראשי (2 עונות); 17 פרקים |
| 2020 | סופר-סטור | ג'וש סימס | פרק: "Customer Safari" |
| 2022 | קנדי | דני ריס | מיני-סדרה |
| 2023 | נאשמים | ג'ק פלטשר | פרק: "Jack's Story" |
| 2023 | קפטן פוֹל (אנ') | ג'ונתן פול | דיבוב; 10 פרקים |
| 2024 | מטלוק (אנ') | ג'וליאן | תפקיד ראשי; 18 פרקים |
| יפורסם בהמשך | לנטרנים | בילי מייקון |  |
הערות שוליים

1 2  Joe Otterson, ‘Lanterns’: HBO’s DC Series Casts Jason Ritter, Variety, ‏March 14, 2025
| --- | --- |
בקרת זהויות :  BnF: cb16608586w (data)  GND: 1093583517  ISNI: 0000 0000 4840 0100  LCCN: no2005027537  MusicBrainz: 642a42f7-8b2d-411d-a16c-9b7dc95e1745  VIAF: 47149196498874791882   WorldCat (עם VIAF): 47149196498874791882
גן דודזון

| --- | --- |
מקבץ פסלי משפחת האדם דמויי טוטם בגןמקבץ פסלי משפחת האדם דמויי טוטם בגן
 מידע כללי
 על שם:  מאיר דודזון 
 נתונים ומידות
 שטח:  3 דונם קמ"ר
 מיקום
 מדינה:  ישראל ישראל
 מיקום:  אילון 
 קואורדינטות:  33°03′53″N 35°13′10″E﻿ / ﻿33.06472222°N 35.21944444°E﻿ / 33.06472222; 35.21944444
 gandavidson.co.il
  (למפת הגליל המערבי מוגדלת) גן דודזון(למפת הגליל המערבי רגילה) גן דודזון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גן דודזון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גן דודזון he
 
מסכה מתולתלת בגלריית הבית
גן דודזון הוא גן וגלריה של פסלי פסיפס של האמן מאיר דודזון. הגן שוכן בקיבוץ אילון שבגליל המערבי. בגלריה ובגן כ-300 יצירות של פסלי פסיפס בגדלים שונים המשתרעים על פני שטח של שלושה דונם.
הקמה

דודזון, שהיה מפקד בהגנה ובפלמ"ח, השתחרר משירות צבאי בשנת 1950. הוא החל לעבוד בבניין, ובמקביל הקים יחד עם אשתו גן קקטוסים ליד ביתו. עיסוקו בבניין ובאבן הביא אותו לעסוק גם בניסיונות בפסול. בתחילה השתמש בכלים שונים ובגרוטאות שמצא בחצר, אותם כיסה בבטון ולתוכם שילב שברי אבנים מאבן מקומית. בהמשך עבר ליצירת פסלים שצופו באבני פסיפס. הקקטוסים שתנאי הגידול לא התאימו להם לא שרדו, הצמחייה במקום הוחלפה, בצמחייה המתאימה יותר לתנאי המקום הכוללת עצי אלון מצוי, קטלב מצוי ועצים נוספים. בגן שולבו פסלים רבים פרי יצירתו הכוללים דמויות אדם דמוי טוטם המייצגים את משפחת האדם. פסלים גדולים של חיות שונות כגון: קוף, טווס, צב ועוד. דמויות אדם וחוה, גוליית ועוד.
במקביל לפיתוח הגן, יצר דודזון יצירות המתאימות לתלייה על קירות הבית, כגון מסכות שונות, דמויות אנושיות, חיות, ופסלים קטנים.
במקביל לפיתוח הגן, עבד דודזון במפעל המוזאיקה של הקיבוץ, והפך לאמן המוביל של המפעל. בין יצירותיו: רצפת הפסיפס בבית הנשיא ועיטור קירותיו של בית הכנסת התוניסאי בעכו.
לאחר פטירתם של דודזון ואשתו, הפך הבית שבו הם גרו לגלריה שבו ניתן לראות את הבית הקיבוצי של פעם, ואת יצירותיו הרבות של דודזון. את הגלריה והגן, מנהלת כלתו של דודזון, דליה, המדריכה במקום ומספרת את סיפורו של האמן, הבית והגן.
מפקדת קצין בטיחות ראשי ומבק"א יבשה

|  פרטים |
| --- | --- |
 מדינה:  ישראל ישראל
 שיוך:  זרוע היבשה 
 אירועים ותאריכים
 תקופת הפעילות:  1992–הווה (כ־33 שנים) 
 
מפקדת קצין בטיחות ראשי (מקבט"ר) ומחלקת בטיחות ובקרת איכות (מבק״א) של זרוע היבשה היא הסמכות הצבאית המקצועית המובילה לתחום ניהול הבטיחות בצה"ל ובתחומי הבטיחות בפעילות יבשתית - נשק אישי ואמל"ח, אימונים ופעילות מבצעית, בטיחות באש, בטיחות בעבודה ובטיחות בדרכים. קצין איכות ובטיחות ראשי הוא תא"ל גברעם הגלילי ומפקד מבק"א הוא אל"ם ניר יוגב.
רקע

המחלקה הוקמה ב-1992 כחלק מהמלצות ועדת לפידות ולאחר אירועי תאונות אימונים קשות בצה"ל, בהם אסון צאלים א' ואסון צאלים ב', וכללה שני ענפים: ענף העוסק בבטיחות ובקרה של תחומי האימונים בצה"ל והכשרת מפקדי היחידות לבטיחות, וענף חקירות ללמידה והפקת לקחים מתחקירי תאונות בצה"ל.
באוגוסט 2004 הועבר למחלקה ענף בטיחות בדרכים ממחלקת הבטיחות המטכ"לית וב-2016 הוקם ענף בטיחות בעבודה ואש על בסיס מנהל הבטיחות של אט"ל ומדור בטיחות באש ממקל"ר. במהלך 2016 הוחלט על הפיכת מבק"א יבשה למפקדת בטיחות ראשית של צה"ל ואת ראש מבק"א יבשה כקצין הבטיחות הראשי של צה"ל (קבט"ר) אשר ישמש כסמכות מטכ"לית ויועץ לרמטכ"ל במינוי שנכנס לתוקפו באוגוסט 2017. ביולי 2018 הושק בטקס מערך הבטיחות החדש של צה"ל.
יעוד

ייעוד המחלקה הוא מניעת תאונות ונפגעים ביבשה ובצה"ל.
מבק״א יבשה מובילה כמפקדה ראשית לבטיחות בצה"ל ומנחה את יחידות צה"ל על אופן ניהול הבטיחות ביחידות על ידי העלאת המודעות והרמה המקצועית של מפקדי וחיילי צה״ל בסדיר ובמילואים בתחום ניהול הסיכונים הבטיחותי, באמצעות קורסים, הדרכות, השתלמויות מקצועיות ושימוש במערכות בטיחות מתקדמות. האתגר הייחודי של המחלקה הוא מניעת נפגעים תוך מתן מענה לצורכי הכשירות המבצעית הנדרשת מהיחידות בהכנת הכוח ובהפעלתו ומתוך הדגשת מציאת פתרונות בטיחותיים רלוונטיים לסביבת הפעולה של צה"ל.
סמכויות מקצועיות

מבק"א יבשה משמשת כסמכות מקצועית במאפייני הפעילות בשירות; שגרה, אימונים ופעילות מבצעית וכן בתחום הבטיחות בחופשה. המאפיינים התחומיים בהם מבק"א משמשת כסמכות בטיחותית הם; דרכים, נשק אישי ומטווחים, תרגילים יבשתיים ואימוני אש, עבודה וגובה, בטיחות באש ובחומרים מסוכנים ועוד. בנוסף, מבק״א פועלת בחירום לצמצום הנפגעים מאירועי בטיחות בזמן לחימה ומלחמה, כתוצאה מסיכונים שאינם נובעים מאויב כגון ירי-דו צדדי, היפגעות מהפעלת אמל"ח כוחותינו ועוד.
מבנה המחלקה

ענף בטיחות ביבשה - עוסק במניעת תאונות ונפגעים באימונים, בהכשרות היסוד והפיקוד הזוטר, בפעילות המבצעית ובפעילות השגרה הצבאית.
ענף בטיחות בדרכים – עוסק במניעת תאונות ונפגעים בדרכים, בכלל סוגי הרכב הגלגלי, רכבים קרביים, דו גלגלי וכן הולכי רגל ובטיחות החופשה.
ענף בטיחות בעבודה ואש – עוסק במניעת תאונות ונפגעים במאפייני פעילות בעבודה וגהות, אש וחשמל, חומרים מסוכנים, עבודה בגובה ואירועים המוניים.
ענף חקירות וניהול ידע - עוסק בלמידה והפקת לקחים לאחר קרות אירועי בטיחות לצורך מניעת אירועים בעתיד על ידי הובלת חקירות, הפקת ידע ממידע ומגמות מדיווחים בטיחות, וכן הובלת מחקרים וסקרים.
ענף תורה והדרכה – עוסק בהסדרה באמצעות תורה, הוראות והיתרים מיוחדים. בנוסף, תחת הענף פועל בית הספר לבטיחות העוסק בהכשרת מפקדים, קציני הבטיחות ובע"ת בתחומים מקצועיים בבטיחות.
מפקדי מבק"א יבשה לדורותיהם

| שם | תקופת כהונה | הערות |
| --- | --- | --- |
| אל"ם יצחק לב ארי | 1992 – 1994 |  |
| אל"ם יאיר נוה | 1994 – 1996 | לימים סגן הרמטכ"ל |
| אל"ם אשל פשטי | 1996 – 2000 |  |
| אל"ם מוקי גרוסברג | 2000 – 2003 |  |
| אל"ם אילן מלמד | 2003 – 2005 |  |
| אל"ם גברעם הגלילי | 2005 – 2011 | לימים קצין בטיחות ראשי |
| אל"ם צביקה דן | 2011 – 2014 |  |
| אל"ם עודד בר מעוז | 2014 – 2018 |  |
| אל"ם אוריה חצרוני | 2018 – 2021 |  |
| אל"ם ניר יוגב | אוגוסט 2021 – | לשעבר מפקד היחידה המטכ"לית לאבטחת בכירים |
הערות שוליים

↑  מפקדת קצין בטיחות ראשי ומחלקת הבטיחות של זרוע היבשה (מבק"א), באתר צה"ל
↑  מערך הבטיחות החדש של צה"ל יוצא לדרך, באתר צה"ל, ‏10 ביולי 2018
עץ מבנה מפקדת קצין בטיחות ראשי ומבק"א יבשה
Baile Inolvidable

"Baile Inolvidable" (נכתב: "BAILE INoLVIDABLE"; ובעברית: "ריקוד בלתי נשכח") הוא שיר של הראפר הפוארטוריקני באד באני. הוא יצא ב-9 בינואר 2025, דרך רימאס, כסינגל השלישי מתוך אלבום האולפן השישי שלו Debí Tirar Más Fotos.
רקע והוצאה

כחלק מהקידום לאלבום שינה באד באני את שמות השירים לקואורדינטות גאוגרפיות, הנקודה 18°25'33.0"N 66°03'40.0"W מובילה אל "Escuela Libre De Musica Ernesto Ramos Antonini De San Juan" בעיר סן חואן, שם השיר נחשף כשהוא מודבק על תיק גיטרה.
לבסוף, ב-3 בינואר 2025, כשבאד באני חשף את שמות הרצועות לאלבומו Debí Tirar Más Fotos, השיר נחשף כרצועה השלישית.
הלחנה

"Baile Inolvidable" הוא שיר סלסה כמחווה למורשת התרבותית של פוארטו ריקו. במילותיו, "Baile Inolvidable" הוא יותר מסתם שיר אהבה; הוא השתקפות על היופי והכאב של מערכות יחסים קודמות.
לדוגמה: "Pensaba que contigo iba a envejecer" (בעברית: "חשבתי שאני הולך להזדקן איתך"), "La vida es una fiesta que un día termina" (בעברית: "החיים הם מסיבה שיום אחד מסתיימת).
קליפ ויזואלי

עם יציאת האלבום ב-5 בינואר 2025 הקליפ ויזואלי פורסם לצד שאר הקליפים. הקליפ של "Baile Inolvidable" מספר על יצירת המדינה החופשית והלאומיות התרבותית של פוארטו ריקו (בשנת 1952, עם הגדרתה של פוארטו ריקו כמדינה עצמאית המאוחדת עם ארצות הברית (אנ')).
קליפ

קליפ וידאו שוחרר ב-9 בינואר 2025. הקליפ מתחיל עם ג'אקובו מוראלס המגיע לאקדמיה ללימודי סלסה וברגע שנקרא להגיע להתחלת השיעור המצלמה מתחלפת לבאד באני שלומד לרקוד סלסה (כזיכרון של מוראלס לגרסתו הצעירה), בתחילה, לא מצליח באד באני לעמוד בקצב ונראה מתבייש ביכולותיו ובריקוד בפני אנשים, כשמסביבו האנשים האחרים בשיעור מנוסים יותר ומצליחים לרקוד. וברגע שנקרא לאמצע המעגל כדי לרקוד, הסצנה מטשטשת ובחורה מגיעה לכיוונו, הרקע נחשך ובאד באני והבחורה רוקדים כשהתאורה מתרכזת בהם, הסצנה מתחלפת לאדם המנגן בפסנתר ומיד נראה באד באני רוקד עם הבחורה ושר את מילות השיר על במה שאותו מלווים 4 זמרי רקע והרכב מוזיקלי, באד באני עוזב את הריקוד עם הבחורה ושר במיקרופון. הסצנה מתחלפת בין הריקוד של באד באני והבחורה במקום חשוך עם נקודת אור אחת לריקוד על הבמה. עם סיום השיר עוזבת הבחורה את הבמה והקהל מריע לבאד באני ומיד חוזרת המצלמה אל ג'אקובו מוראלס בתחילת השיעור.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 4 |  |
|  אוסטריה | Ö3 אוסטריה טופ 40‏ | 55 |  |
|  איטליה | מצעד הסינגלים האיטלקי | 18 |  |
|  אירלנד | מצעד הסינגלים האירי | 69 |  |
|  אל סלוודור | מוניטור לטינו | 1 |  |
|  אקוודור | מוניטור לטינו | 2 |  |
|  ארגנטינה | ארגנטינה הוט 100 | 2 |  |
|  ארגנטינה | CAPIF | 3 |  |
|  ארצות הברית | בילבורד הוט 100 | 3 |  |
|  ארצות הברית | מצעד השירים הלטיניים | 2 |  |
|  ארצות הברית | Tropical Airplay | 1 |  |
|  ארצות הברית | Latin Airplay | 4 |  |
|  בוליביה | בילבורד | 2 |  |
|  גואטמלה | מוניטור לטינו | 16 |  |
|  גרמניה | GfK – טופ 100 | 77 |  |
|  הולנד | מצעד 100 הסינגלים ההולנדיים | 50 |  |
|  הונדורס | מוניטור לטינו | 11 |  |
|  הממלכה המאוחדת | מצעד הסינגלים הבריטי | 72 |  |
|  הממלכה המאוחדת | UK Indie | 26 |  |
|  הרפובליקה הדומיניקנית | מוניטור לטינו | 1 |  |
|  ולוניה | אולטראטופ 40 | 38 |  |
|  ונצואלה | רקורד ריפורט | 4 |  |
|  ונצואלה | מוניטור לטינו | 11 |  |
|  יוון | IFPI Greece | 11 |  |
|  לוקסמבורג | בילבורד | 5 |  |
|  מקסיקו | בילבורד | 4 |  |
|  ניו זילנד | RMNZ | 9 |  |
|  ניקרגואה | מוניטור לטינו | 13 |  |
|  סורינאם | נשיונל טופ 40 סורינאם | 7 |  |
|  ספרד | PROMUSICAE | 2 |  |
|  פוארטו ריקו | מוניטור לטינו | 1 |  |
|  פורטוגל | AFP | 5 |  |
|  פנמה | מוניטור לטינו | 8 |  |
|  פנמה | PRODUCE | 11 |  |
|  פרו | מוניטור לטינו | 1 |  |
|  צ'ילה | בילבורד | 1 |  |
|  צרפת | SNEP | 18 |  |
|  קולומביה | מוניטור לטינו | 6 |  |
|  קולומביה | בילבורד | 2 |  |
|  קוסטה ריקה | מוניטור לטינו | 12 |  |
|  קנדה | קנדה הוט 100 | 36 |  |
|  שוודיה | סוורייטופליסטן | 5 |  |
|  שווייץ | המצעד השווייצרי | 5 |  |
נתוני מכירות

| אזור | תואר | מכירות |
| --- | --- | --- |
| ספרד (PROMUSICAE) | פלטינה ×2 | 60,000 |
סיכום
| בכל העולם | — | 60,000 |
שולמית אלמוג

| --- | --- |

 לידה:  1958 (בת 67 בערך) חיפה, ישראל 
 שם לידה:  שולמית וסר 
 ענף מדעי:  משפט וספרות 
 מקום לימודים:  האוניברסיטה העברית בירושלים  אוניברסיטת חיפה 
 מוסדות:  אוניברסיטת חיפה (1 ביוני 1991) 
 
שולמית אלמוג (נולדה ב-1958) היא פרופסור מן המניין למשפטים באוניברסיטת חיפה. חלוצת חקר התחום של משפט וספרות בישראל.
ביוגרפיה

אלמוג היא בוגרת הפקולטה למשפטים באוניברסיטה העברית בירושלים. את התמחותה בעריכת-דין עשתה אצל נשיא בית הדין הארצי לעבודה, השופט צבי בר-ניב. את התואר השני ותואר הדוקטור קיבלה בפקולטה למדעי הרוח באוניברסיטת חיפה.
בין השנים 2000–2007 שימשה כעורכת ראשית של הוצאת הספרים של אוניברסיטת חיפה. כמו כן שימשה עורכת של כתבי העת "משפט וממשל" ו"דין ודברים" וכעורכת אורחת של כתב העת "מחקרי משפט". בשנים 2006–2007 הייתה עורכת ראשית של הערוץ האקדמי של אוניברסיטת חיפה.
כתבה מספר ספרי ילדים ונוער ובהם "גן ורדים" (יחד עם אלה שגיא, ספרית פועלים, 1989); "באמצע היער" (מסדה, 1994) ו"מירנדלה ללא ארץ" (מסדה, 1995). בשנת 2021 הוציאה לאור בהוצאת כרמל בשיתוף עם יאיר אלדן את הספר "משהו רוחני זורם כביכול". הספר הוא דיאלוג בין גבר לאישה, העובר בין תחנות שונות בחייהם, ועוסק במגוון של נושאים כמגדר וזהות מגדרית, תקינות פוליטית, ומעשה הכתיבה עצמו.
פעילות אקדמית

כתבה וערכה תשעה ספרים ופרסמה עשרות מאמרים בכתבי עת בישראל ומחוצה לה. מחקריה עוסקים בקשרים שבין משפט וספרות, משפט וקולנוע ומשפט ותרבות דיגיטלית, ובזכויות נשים וילדים.
בשנת 2000 פורסם ספרה "משפט וספרות", המציג את העיון המשולב במשפט ובספרות, שמטרתו לתאר את ההשפעה ההדדית בין שתי הדיסציפלינות ולהגיע לתובנות מורכבות יותר מאשר חקר כל אחת מהן בנפרד. בשנת 2002 ראה אור ספרה "עיר, משפט, סיפור" (הוצאת שוקן), המהווה דיון ראשון ביצירת ש"י עגנון מפרספקטיבה של משפט וספרות. בשנת 2005 יצא לאור הספר "משפט וספרות בעידן דיגיטלי", המתאר את גישתה התאורטית של אלמוג באשר למשמעות השינויים שחולל העידן הדיגיטלי במערכת המשפט.
ספרה "נשים מופקרות" (משרד הביטחון-ההוצאה לאור, 2008) יצא לאור בעקבות סדרת הרצאות בשם זה במסגרת "אוניברסיטה משודרת" בגלי צה"ל. הספר בוחן את הזנות כתופעה חברתית ותרבותית ומבקר את ההתייחסות המשפטית כלפיה. הוא דן בהיבטים שונים, הקשורים למציאות חייהן של נשים העוסקות בזנות, ובייצוגים של זנות בספרות, בתיאטרון, בקולנוע, בפסיקה ובחקיקה, ומציע רפורמה משפטית, שתתמקד בהטלת אחריות פלילית על לקוחות של נשים בזנות.
משמשת יועצת למערכת כתב העת International Journal for the Semiotics of Law וחברה בפורום המחקר Images of Justice. כיהנה כראש המרכז היהודי-ערבי באוניברסיטת חיפה וכמרצה אורחת בפקולטות למשפטים של אוניברסיטת טורונטו, אמריקן יוניברסיטי, אוניברסיטת הלסינקי ואוניברסיטת מונש ועוד.
בדצמבר 2020 מונתה ליועצת לנשיא אוניברסיטת חיפה לענייני הוגנות מגדרית, לשנים ה'תשפ"א - ה'תשפ"ה.
פעילות ציבורית

אלמוג היא חברת נשיאות מועצת העיתונות. היא כיהנה ומכהנת כחברה, בין היתר, בוועדת המשנה בנושא הילד ומשפחתו של הוועדה לבחינת עקרונות יסוד בתחום הילד והמשפט ליישומם בחקיקה מטעם משרד המשפטים, בוועדה לבחינת חוק אימוץ ילדים והליכי אימוץ ילדים בישראל ובוועדה להענקת עיטור ממלכתי למאבק בסחר בבני אדם. חברה בחבר שופטי פרס ספיר לספרות לשנת 2011. הופיעה בפני צוות מטעם מחלקת הייעוץ והחקיקה במשרד המשפטים, שעסק בנושא הצעות חוק בדבר הפללת צריכת שירותי זנות, ובפני ועדת המשנה למאבק בסחר בנשים של הכנסת.
במשותף עם פרופ' אריאל בנדור חיברה את החלקים המשפטיים בדו"ח שהוגש על ידי מדינת ישראל לאו"ם מכוח האמנה הבינלאומית לזכויות הילד.
בנוסף למחקריה ולכתיבה האקדמית, מפרסמת פרופ' אלמוג טורי דעות בעיתונות הארצית, ומשמשת כפרשנית בכלי תקשורת שונים לענייני משפט, חברה ותרבות וזכויות נשים וילדים.
מפרסומיה > ספרים

זכויות של ילדים (הוצאת שוקן, 1997)
משפט וספרות (נבו, 2000)
עיר, משפט, סיפור (הוצאת שוקן, 2002)
משפט וספרות בעידן דיגיטלי (נבו, 2007)
נשים מופקרות (משרד הביטחון – ההוצאה לאור, 2008)
ספר דליה דורנר (עורכת, יחד עם דורית ביניש ויעד רותם, נבו, 2009)
משפט וקולנוע (נבו, 2013)
משהו רוחני זורם כביכול (כרמל, 2021; בשיתוף עם יאיר אלדן).
מפרסומיה > מאמרים

טראומה, נרטיב ומשפט, ספר דליה דורנר (בעריכת שולמית אלמוג, דורית ביניש ויעד רותם, הוצאת נבו)
התנכלות תעסוקתית (Mobbing), עבודה, חברה ומשפט יא 229 (תשס"ו)
משפט כקולנוע: מראית פני הצדק בעידן הדימוי הנע, מחקרי משפט כב 5 (תשס"ו) (עם עילי אהרונסון) (המאמר זמין לצפייה במאגר JSTOR לאחר הרשמה)
טובת ילדים, זכויות האדם, ספר יצחק זמיר על משפט, ממשל וחברה 93 (יואב דותן ואריאל בנדור – עורכים, המכון למחקרי חקיקה ולמשפט השוואתי ע"ש הארי ומיכאל סאקר, ירושלים, תשס"ה)
סיפורים אובדים ברשת - על אינטרנט, נרטיב ומשפט, משפט וממשל ו', (תשס"ג)
ואותן השמות עומדים לדורות' - על עברית, מגדר ומשפט, מחקרי משפט יח 373 (תשס"ב) (המאמר זמין לצפייה במאגר JSTOR לאחר הרשמה)
'עיני המערער חשכו' - בין הנרטיבי לנורמטיבי, מחקרי משפט טו 295 (תש"ס) (המאמר זמין לצפייה במאגר JSTOR לאחר הרשמה)
Wells of Pain, Walls of silence Dignity - A Journal of Analysis of Exploitation and Violence (2025) המאמר עוסק באלימות מינית בטבח שבעה באוקטובר ונכתב ביחד עם גל אמיר.
הערות שוליים

↑  אביגדור פלדמן, לעניין של מה בכך, 14 באוקטובר 2011
↑  אתר האינטרנט של המרכז היהודי-ערבי באוניברסיטת חיפה
↑  פרופ' שולמית אלמוג: מאוניברסיטת חיפה לבית הנשיא • רדיו חיפה 107.5, באתר רדיו חיפה 107.5, ‏2020-12-10
| --- | --- |
בקרת זהויות :  NLI: 987007287682905171  BnF: cb161811637 (data)  GND: 1055084479  ISNI: 0000 0000 7690 8884  LCCN: nr94019324  NTA: 353796883  ORCID: 0000-0001-8358-0968  RERO: 02-A017714880  SUDOC: 081408137  VIAF: 14652251   WorldCat (עם VIAF): 14652251 
אלמוג ב-2016
שמואל עזר

| --- | --- |
שמואל עזר מנידוני קהיר שהוצאו להורג בשנת 1955
שמואל עזר מנידוני קהיר שהוצאו להורג בשנת 1955
 לידה:  22 בנובמבר 1929 אלכסנדריה, מצרים
 הוצאה להורג:  31 בינואר 1955 (בגיל 25) ח' בשבט תשט"ו מצרים
 מדינה:  ישראל 
 כינוי:  סמי
 השתייכות:   צבא הגנה לישראל
 דרגה:    סגן-אלוף
 תפקידים בשירות
 ראש חוליית ריגול במצרים
 הנצחה
 רחובות בערים ברחבי הארץ
 
שמואל עַזָר (22 בנובמבר 1929 – 31 בינואר 1955) היה אחד מ"נידוני קהיר", שהועמדו לדין והוצאו להורג במצרים בעקבות "העסק הביש". עזר עמד בראש החוליה שבאלכסנדריה.
קורות חיים

עזר נולד בי"ט בחשוון תר"ץ כצעיר בניהם של אדלה (לבית כדן) ודוד עזר באלכסנדריה שבמצרים. משפחתו הגיעה למצרים מטורקיה בראשית המאה ה-20. הוא למד בבית-הספר היסודי של הקהילה היהודית בעיר, סיים לימודיו בהצטיינות וזכה במלגת לימודים בבית-ספר התיכון הצרפתי באלכסנדריה. גם את לימודי התיכון סיים בהצטיינות וזכה למלגת לימודים באוניברסיטה בעיר.
הוא למד בפקולטה להנדסת חשמל של אוניברסיטת אלכסנדריה וסיים את לימודיו בשנת 1952 בציונים הטובים ביותר שניתנו אי-פעם לתלמיד בפקולטה להנדסה באוניברסיטה במצרים.[דרוש מקור] בשנה השנייה ללימודיו באוניברסיטה נאסר על תלמידים יהודים להשתתף בשיעורים עקב הוראה של האחים המוסלמים. עזר נעדר מהשיעורים אבל הורשה לגשת לבחינות ועבר אותן בהצטיינות.
לעזר לא הייתה אזרחות מצרית, לכן לא יכול היה לעסוק במקצועו עם תום לימודיו ונאלץ לעבוד כמורה בבית הספר היסודי של הקהילה היהודית.
בשנת 1943 הצטרף בגיל 13 לתנועת הנוער הציונית "החלוץ הצעיר",  שסניף שלה באלכסנדריה הוקם על ידי רפאל רקנאטי, שליח מארץ ישראל. עזר ונמנה עם קבוצת פעילים שיצאה בשנת 1946 להכשרה בת חודשיים בקיבוצים בארץ ישראל.
בין תחביביו היו ציור, פיסול וקריאת ספרי פילוסופיה. בנוסף התעניין גם ברפואה, פסיכולוגיה וכלכלה.
העסק הביש

עזר תכנן לעלות לישראל אבל בתחילת הקיץ של שנת 1951 הופגש עם שליח מהארץ, ששכנע אותו לדחות את העלייה לארץ בשנתיים ולהקדיש אותן להקמת תא מחתרתי באלכסנדריה.


עזר גויס לרשת המודיעין שהקים במצרים אברהם דר מיחידה 131. הוטל עליו לפקד על שלוחת אלכסנדריה (במקביל, עמד דוקטור משה מרזוק בראש שלוחת קהיר).
בעקבות כמה ניסיונות פיגוע של שתי השלוחות ביעדים שונים באלכסנדריה ובקהיר ביולי 1954, נתפסו במהלך ימים ספורים כל חברי החוליה על ידי המשטרה החשאית המצרית. ב-14 ביולי נתפס עזר. כולם נחקרו בעינויים, הועמדו לדין במשפטי ראווה והואשמו בהשתתפות במעשי חבלה ובריגול למען ישראל. שמואל עזר ומשה מרזוק, כראשי השלוחות, נידונו בבית המשפט הצבאי בקהיר למוות בתלייה. 


שמואל עזר היה אולי יכול להתחמק מגזר דין מוות.  ויקטור לוי הפציר בו להטיל עליו את האחריות. לוי הסביר לו שהראייה היחידה שקושרת את עזר לפרשה היא השכרת הדירה ואמר לו שנגדו (נגד לוי) יש הרבה ראיות. עזר סירב לשקר ולקח על עצמו את מלוא האחריות ובכך חרץ את גורלו למוות. בחקירה אמר שהוא שותף מלא לכל מעשי חבריו והוסיף "אנחנו יהודים וציונים ופעלנו בשליחותה של מדינת ישראל".
עזר ומרזוק הועלו לגרדום בח' בשבט תשט"ו בבית הכלא המרכזי של קהיר ונטמנו בבית העלמין היהודי בקהיר.
ישראל, באופן רשמי ובהתאם להחלטתו של ראש הממשלה, משה שרת, הכחישה כל מעורבות בפרשה.
כישלונה של פעולה זו עמד על סדר היום הציבורי במשך שנים רבות והביא למשברים פוליטיים, שזכו לכינוי הכולל "פרשת לבון" או "הפרשה".
לאחר מותם העניק צה"ל לשניהם דרגת סגן-אלוף.
ב-19 באפריל 1977 (א' באייר תשל"ז) הובאו לישראל ארונותיהם של שמואל עזר ומשה מרזוק ויום לאחר יום העצמאות, ב-24 באפריל (ו' באייר), הם נקברו בחלקת עולי הגרדום בבית הקברות הצבאי בהר הרצל שבירושלים.
הנצחה

בתאריך 22 בדצמבר 1982, דאר ישראל הנפיק גיליון מזכרת של 20 בולי דאר שכותרתו "הרוגי מלכות בדור התקומה". אחד מהבולים האלה הוקדש  להנצחת זכרו של עזאר שדיוקנו מופיע עליו. האמנית רות בקמן מלכא עיצבה את  הדיוקן והאמן אריה גלזר עיצב את הגיליון.
על שמו ועל שם ד"ר משה מרזוק שהוצא יחד איתו להורג קרויים רחוב מרזוק ועזר ביפו ובקריית אונו, רחוב מרזוק ורחוב שמואל עזר בקריית אתא, רחוב מרזוק ושמואל באשדוד וכן רחובות נוספים הקרויים "קדושי קהיר".
ראו גם

משה מרזוק
מאיר מקס בינט
פיליפ נתנזון
לקריאה נוספת

אביעזר גולן, מבצע סוזאנה  , עמודים 26-28,66,99, עם ישראל, עידנים 1976